सिलीगुड़ी : विश्वकर्मा पूजा के साथ पूजा का मौसम शुरू हो जाता है. पूजा माने ढाक. जबतक ढाक नहीं बजेगा तबतक पूजा में रौनक नहीं आती है. विश्वकर्मा पूजा से ही ढाक की आवाजें चारों ओर सुनाई देने लगती है. विश्वकर्मा पूजा के कुछ दिनों में दुर्गा पूजा, काली पूजा ओर उसके बाद जगधात्री पूजा होती है. कल विश्वकर्मा पूजा है. पूजा में ढाक बजने के लिए उत्तर बंगाल के दूर दराज के क्षेत्र से बढ़ी संख्या में ढाकीयें सिलीगुड़ी आये हुए है. सिलीगुड़ी टाउन स्टेशन इलाके में लाइन से ढाकी अपने वाद्ययंत्र यानि ढाक लेकर बुकिंग के इन्तजार में सुबह से ढाकी बैठें हुए हैं. कुछ ढाकी अपने ढाकों के मरम्मत करते हुए भी नज़र आये.